als_Latn dik_Latn sag_Latn
Dega e PDK-së në Mitrovicë ka lëshuar një komunikatë për media, ku thotë se Kryetari i Komunës së Mitrovicës, Agim Bahtiri, e ka politizuar sulmin e një qytetari që ka ndodhur sot në ambientet e komunës ndaj tij.
“Qasja e tillë e Agim Bahtirit jo që është e gabueshme dhe tendencioze, por është e padurueshme për qytetarët mitrovicas. Në vend se të shprehim keqardhje për sulmin që ka ndodhur, Agim Bahtiri na detyron që për hir të së vërtetës të ofrojmë për opinion disa fotografi që dëshmojnë se sulmuesi është simpatizant i AKR-së, i cili gjatë gjithë fushatës ishte afër Agim Bahtirit. Ne shprehim keqardhje për qytetarët tanë që i ka sjellë në një situatë të rëndë. Dështimin e tij Agim Bahtiri po tenton ta justifikoj me akuza të tilla duke dashur të zhvendos vemendjen tjeterkah”, thuhet në reagimin e PDK-së.
Ky portal menaxhohet nga "Veriu.info" SH.P.K. - Mitrovicë. Të gjitha të drejtat janë të rezervuara. Kontakti: Tel. 044 / 649 – 349 E-mail: veriu.info@gmail.com © Veriu.Info | 2014
als_Latn als_Latn als_Latn